Natten til mandag var et 60-årigt ægtepar fra Blenstrup var nødsaget til at springe ud fra førstesalen i deres hus, da de vågnede op til røg i deres soveværelse. Det fortæller vagtchef ved Nordjyllands Politi, Jess Falberg. - Vi ved stadig ikke, hvad der er årsag til branden. Vi har en formodning om, at den er startet i kælderen, men det skal vi have undersøgt yderligere, siger Jess Falberg, Vagtchef hos Nordjyllands Politi. Nordjyllands Beredskeb modtog alarmen klokken 01:39, og efterslukningsarbejdet var først slut omkring klokken 04:30. Ægteparret slap tilsyneladende uden skader, men er nu kørt til Aalborg Universitetshospital, hvor de skal undersøges for røgforgiftning.
Et 60-årigt ægtepar blev vækket, da der var opstået brand i deres hus i Blenstrup. Det er stadig usikkkert, hvad der er årsag til branden.